Tulitöiden valvontasuunnitelma

|  |  |
| --- | --- |
| **Toimipiste:** |  |
| **Laatinut:** |  |
| **Päivämäärä:** |  |

1.1 Velvoitteet

Tämä palontorjuntasuunnitelma sisältää tulitöissä ja katto- ja vedeneristystöiden tulitöissä noudatettavat turvallisuusmääräykset. Nämä määräykset koskevat myös ulkopuolisia toimittajia.

Valvontasuunnitelmassa on huomioitu Suomen Vakuutusyhtiöiden Keskusliiton (FK) suojeluohjeissa Tulityöt 2011 ja standardissa SFS 5900 olevat turvallisuusmääräykset.

1.2 Palontorjuntasuunnitelman soveltaminen

Tässä palontorjuntasuunnitelmassa on kerrottu palontorjunnan järjestelyjä mainitussa kohteessa. Tätä suunnitelmaa noudatetaan tehtäessä tulitöitä ja

katto- ja vedeneristystöiden tulitöitä. Tämä ohje jaetaan jokaisen urakoitsijan

edustajille tai työnjohtajille, jotka ovat velvollisia viemään tiedon eteenpäin

työntekijöilleen.

2 TULITYÖT

Tulityö on työtä, jossa syntyy kipinöitä tai jossa käytetään liekkiä tai muuta lämpöä

jotka aiheuttavat palovaaran. Tulitöitä ovat mm. kaasu- ja kaarihitsaus, poltto ja

kaarileikkaus, leikkaus ja hionta, jossa syntyy kipinöintiä. Myös työt, jossa käytetään

kaasupoltinta (Kosani) tai kuumailmapuhallinta luetaan tulitöiksi.

Katto- ja vedeneristystyöhön liittyvissä muissa tulitöissä, kuten laikkaleikkauksessa,

metallien hitsauksessa ja polttoleikkauksessa ym. vastaavissa töissä on voimassa

katto- ja vedeneristystöiden tulitöissä annetut turvallisuusmääräykset.

2.1 Tulityöpaikat

Vakituinen tulityöpaikka on tulitöiden tekemiseen varattu palotekninen osasto tai

alue, joka on suunniteltu varta vasten tulitöiden turvallista tekemistä varten. Vakituinen tulityöpaikka on suojattava siten, ettei kipinöitä, liekkiä tai palovaaraa aiheuttavaa lämpöä pääse ympäröiviin tiloihin tai rakenteisiin.

Vakituisista tulityöpaikoista pidetään luetteloa ja ne merkitään opastekilvillä

”vakituinen tulityöpaikka”. Tulitöiden tekemiseen vakituisella tulityöpaikalla ei tarvita

kirjallista tulityölupaa.

Vakituiset tulityöpaikat määritellään työnantajan ja vakuutusyhtiön kanssa yhteistyössä. Tulitöitä valvotaan vähintään viikoittaisilla turvallisuustarkastuksilla, jossa varmistetaan, ettei kohteelle ole syntynyt palovaaraa aiheuttavia olosuhteita.

Tilapäinen tulityöpaikka ei täytä vakituisen tulityöpaikan vaatimuksia. Tilapäisiä

tulityöpaikkoja ovat kaikki tulityöpaikat, joita ei ole hyväksytty vakituisiksi

tulityöpaikoiksi. Tilapäisellä tulityöpaikalla saa tehdä tulityötä vain silloin, kun sitä ei

voida tehdä vakituisella tulityöpaikalla. Jokainen tulitöitä tekevä vastaa itse siitä, että

valmistelevat työt tilapäisessä tulityöpaikassa tehdään. mm. palavan materiaalin

suojaaminen tai poiskuljetus, aukkojen suojaaminen, alkusammutuskaluston

toimittaminen paikalle, jne.

2.2 Tilapäisen tulityöpaikan vartiointi

Tilapäisellä tulityöpaikalla on oltava tulityönvartija.

Vähimmäisvaatimus jälkivartioinnin kestolle on yksi (1) tunti. Tulitöiden

valvontaa ja vartiointia suorittavalla tulee olla suoritettuna tulityökortti.

2.3 Tulityölupa

Tulitöiden tekeminen tilapäisellä tulityöpaikalla vaatii voimassa

olevan tulityöluvan, jonka voivat myöntää valvontasuunnitelmassa määritetyt henkilö. Tulityöluvan myöntäjillä tulee olla voimassa oleva tulityökortti.

Tulityöluvan myöntämisen edellytyksenä on työvaiheesta tehty työsuunnitelma, johon liittyy kirjallisen riskienarviointi. Tulityölupa on määräaikainen ja enintään viikon mittainen.

Mikäli tulityöluvan voimassaoloaikana olosuhteet muuttuvat, niin on tulityöluvan

myöntäjän päivitettävä tulityölupa vastaamaan uusia olosuhteita.

2.4 Tulityölupien myöntämien

Tulityöluvan myöntäjällä on oltava voimassa oleva tulityökortti. Tulityölupia tällä kohteella voivat myöntää:

2.5 Tulitöissä käytettävät välineet

Tulitöissä käytettävien välineiden tulee olla niistä annettujen määräysten, asetuksien ja

ohjeiden mukaisessa kunnossa. Jokainen tulityöntekijä vastaa siitä, että laitteet ovat

asianmukaisessa kunnossa.

2.6 Tulityökortti

Jokaisella tulitöitä tekevällä henkilöllä tulee olla voimassa oleva tulityökortti. Tulityökorteista hyväksytään Pohjoismaiset ja Eurooppalaiset tulityökortit. Tulityöluvan antajalla tulee olla voimassa oleva tulityökortti samoin kuin tulitöiden valvontaa ja vartiointia suorittavalla henkilöllä.

Jokaisella työmaalla kattotulitöitä tekevällä tulee olla voimassa oleva kattotulityökortti. Samoin kattotulityöluvan antajalla tulee olla voimassa oleva saman alan tulityökortti samoin kuin tulitöiden valvontaa ja vartiointia suorittavalla henkilöllä.

3 TULITÖIDEN TURVATOIMET

3.1 Tulityötä edeltävät turvatoimet

Tulityöt on tehtävä aina, kun se vain on mahdollista, vakituisella tulityöpaikalla. Ennen tulityön tekemistä tilapäisellä tulityöpaikalla on aina harkittava vaihtoehtoisten työmenetelmien käyttöä. Tällaisia ovat muun muassa mekaaniset työstömenetelmät ja liitostavat. Tilapäisellä tulityöpaikalla on tehtävä vähintään tulityöluvan määräämät turvatoimet, niin että tulitöiden tekeminen on turvallista, eikä palonvaaraa aiheudu. Urakoitsijat vastaavat tulitöiden kaikista turvatoimenpiteistä, ellei tulityöluvassa toisin sovita.

Ennen tulitöiden aloittamista tilapäisellä tulityöpaikalla

Arvioidaan työkohteen paloriskit.

Tarkastetaan katto-, seinä- ja lattiarakenteet ja suojataan läpiviennit ja aukot.

Haetaan kirjallinen tulityölupa valvontasuunnitelmassa nimetyltä luvan myöntäjältä.

Nimetään tulityövartija työn ajaksi ja työn jälkeen.

Selvitetään lähimmän puhelimen sijainti ja sammuttimen sijainti.

Varmistetaan, että kaikki työpaikalla tietävät työkohteen osoitteen, puhelimen sijainnin, osaavat tehdä hätäilmoituksen ja käyttää alkusammutuskalustoa.

Tulityöpaikka puhdistetaan. Poistetaan tai suojataan tulityöpaikalta ja sen ympäristöstä palavat ja herkästi syttyvät laitteet, varusteet ja materiaalit.

Kaikki hätäpoistumisreitit tarkastetaan ja varmistutaan siitä, että kulkuväylät pysyvät vapaana työn ajan.

Palavat rakenteet suojataan, samoin rakenteissa olevat aukot. Tilapäiseen suojaamiseen voidaan käyttää esim. mineraalivillaa.

Tarvittaessa kastellaan tulityöpaikka ympäristöineen.

Työpaikkaa ympäröivät tilat tarkastetaan. Tarvittaessa järjestetään tulityövartiointi myös näihin tiloihin

Työpaikalle varataan palamattomia suojapeitteitä tai mineraalivillalevyjä estämään kipinöiden leviäminen. Suojapeitteen kasteleminen tehostaa sen suojaustehoa. Kipinöiden leviämistä voidaan estää myös palamattomasta levystä tehdyillä siirrettävillä seinäkkeillä.

Kun työskennellään ritilätasolla tai muilla työtasoilla, on kipinöiden pääsy alapuolisiin tiloihin estettävä peittämällä taso palamattomilla suojapeitteillä.

Tulityöpaikan läheisyydessä olevat kaapelihyllyt suojataan kastelluilla suojapeitteillä tai mineraalivillalevyillä.

Estetään tulityössä syntyvän lämmön johtuminen putkia, ilmanvaihtokanavia tms. pitkin muihin tiloihin.

Tarvittaessa mitataan työtilan kaasupitoisuus ja tuuletetaan työtila.

3.2 Tulityön aikaiset turvatoimet

Tulityön aikana noudatetaan tulityöluvan mukaisia turvatoimia:

Varmistetaan, että tulityövartija on paikalla koko työn keston ajan, myös työtaukojen aikana.

Pidetään huolta, että paikalla on tulityöluvan mukainen alkusammutuskalusto.

Tarkkaillaan, onko ympäristön paloriski kasvanut työn aikana ja arvioidaan tarvitaanko turvatoimia lisää.

Tarkkaillaan palovaarallisten kaasujen syntymistä. Tarvittaessa tuuletetaan.

Poistetaan työn aikana syntynyt palovaarallinen materiaali sitä mukaa kun sitä syntyy.

Hitsaus-, polttoleikkaus- ja laikkatöissä erityistä huomiota on kohdistettava kipinöiden ja sulan metallin leviämisen estämiseen palosuojamatoilla.

Tulityöntekijä on aina vastuussa siitä, että hän tekee tulityön turvallisesti!

3.3 Turvatoimet tulityön jälkeen

Tulityön päätyttyä huolehditaan tulityöluvan mukaisesti:

Työpaikka ja ympäristö tarkastetaan.

Tulityöluvan myöntäjälle ilmoitetaan tulityön päättymisestä.

Aloitetaan tulityön jälkeinen vartiointi tulityöpaikalla ja tarvittaessa sen ympäristössä. Vartiointia jatketaan keskeytyksettä tulityöluvassa määrätyn ajan, kuitenkin vähintään yhden tunnin ajan.

Suljetaan työssä käytettyjen kaasupullojen ja ulosottopisteiden venttiilit sekä irrotetaan niihin liitetyt letkut ja käyttölaitteet.

4 ALKUSAMMUTUSKALUSTO

Tässä kohdassa käsitellään pysyvää alkusammutuskalustoa. Sitä ei saa siirtää paikaltaan esim. tilapäiseen tulityöpaikkaan. Tulitöitä tekevä vastaa siitä, että kohteessa on riittävä alkusammutuskalusto. Sammutuskaluston on oltava tulityöpaikalla koko tulityön ja tulityön jälkivartioinnin ajan.

Kaikkien sammuttimien tulee olla asianmukaisesti tarkastettuja.

Jokainen työntekijä on velvollinen ilmoittamaan viallisesta sammuttimesta

paloturvallisuudesta vastaavalle henkilölle tai esimiehelleen. Viallisia sammuttimia ovat mm.

Sinetti rikkoutunut

Painetta osoittava mittari punaisella

Kahva rikkoutunut

Sammuttimen tarkastus on vanhentunut

Muuten käyttökelvottomalta näyttävä sammutin

4.1 Tulityöpaikat

Vakituisella tulityöpaikalla on oltava vähintään kaksi (12 kg) 43 A 183 B-C

teholuokan käsisammuttimia, joista toinen voidaan korvata kahdella (6 kg) 27 A 144 B-C

teholuokan käsisammuttimella, tai standardin SFS-EN-671-1 mukaisella

toimintakuntoisella paineistetulla pikapalopostilla, tai rakennuspalopostista selvitetyllä

paineistetulla paloletkulla (vähintään DN39). Toinen sammuttimista voi olla enintään

10 metrin noutoetäisyydellä.

Tilapäisellä tulityöpaikalla on oltava vähintään 2 kpl (12 kg) 43 A 183 B-C teholuokan

käsisammuttimia ja sammutuspeite. Näistä toisen käsisammuttimen voi korvata

pikapalopostilla tai kahdella (6 kg) 27A 144BC-teholuokan käsisammuttimella.

Katto- ja vedeneristystöiden työpaikalla on oltava tulityöluvassa edellytetty

alkusammutuskalusto, kuitenkin vähintään 2 kpl (12 kg) 43 A 183 B-C teholuokan

käsisammuttimia sekä palamatonta suojausmateriaalia ja raivauskalustoa jolla

pystytään avaamaan kattorakenteita.

5 PALOKUNNAN HÄLYTTÄMINEN

HÄTÄNUMERO ON 112

Ilmoita soittaessasi:

Oma nimesi

Mitä on tapahtunut

Kohteen osoite (mukaan lukien paikkakunta) tai koordinaatit

Koordinaatit P: I:

Missä on opastus

Vastaa rauhallisesti sinulle esitettyihin kysymyksiin ja sulje puhelin vasta, kun saat

siihen luvan. Pidä linja vapaana, pelastuslaitos saattaa soittaa sinulle takaisin.

Kaikki tulipalot tai tulipalon alut on ilmoitettava tulityöluvan myöntäjälle.

Jos tulipalon alku saadaan tukahdutettua, tulee palopaikkaa vartioida

vähintään 8 tuntia, ellei pelastuslaitoksen edustajan kanssa toisin sovita.

5.1 Tulipalon sattuessa

Varoita muita ihmisiä

Pelasta vaarassa olevat henkilöt, mikäli mahdollista

Soita hätänumeroon 112 ja toimi annettujen ohjeiden mukaisesti

Rajoita tulipaloa alkusammutuskalustolla, mikäli se on mahdollista

Sulje ovat ja ikkunat sisätiloista, jotta tulipalo ja savukaasut eivät pääse leviämään.

Opasta palokunta paikalle

5.2 Ensiapu

Ambulanssi: 112

Lähin ensiapuasema:

Osoite:

6 JÄTTEET JA PAKKAUSMATERIAALIT

Jätteiden ja pakkausmateriaalien määrä työpisteissä tulee pitää minimissään.

Ylimääräinen materiaali on siirrettävä työpisteestä niille osoitettuihin paikkoihin

viimeistään työvuoron päätyttyä.

7 PALAVIEN NESTEIDEN JA KAASUJEN VARASTOINTI

Palavien nesteiden, kaasujen ja räjähteiden varastoinnista on sovittava etukäteen Ruduksen edustajan kanssa. Kaasupullot tulee säilyttää pystyasennossa. Vakituisella tulityöpaikalla käytössä olevat asetyleeni- ja happipullot säilytetään joko pullokärryissä tai kiinnitetään esim. ketjulla seinään ja telineeseen. Lisäksi pullot merkitään asianmukaisilla varoituskilvillä. Tilapäisellä tulityöpaikalla asetyleeni- ja happipullot säilytetään ja käytetään pullokärryssä. Työn jälkeen pullokärryt palautetaan varastopaikkaan.

Kaasu- ja nestekaasupullojen varastointi sisätiloihin on kielletty. Mikäli kaasu- ja nestekaasupulloja varastoidaan tilapäisesti varastokontteihin, tulee konteissa olla kyltti ”kaasupullot”. Kaikki palavien nesteiden säiliöt tulee olla kaksivaippasäiliöitä. Rakennustyömaalla saadaan säilyttää palavia kaasuja, erittäin helposti syttyviä, helposti syttyviä ja syttyviä palavia nesteitä yhteensä enintään 100 litraa ja palavia nesteitä 200 litraa (syttymispiste on yli 55 °C, esimerkiksi polttoöljy). Nestekaasua saa säilyttää enintään 200 kg. Jos yllä mainitut määrät ylittyvät, on siitä ilmoitettava pelastuslaitokselle.

8 TUPAKOINTI

Tupakointi on kielletty muualla kuin merkityillä tupakkapaikoilla Työpaikan

aluesuunnitelmaan merkitään tupakointipaikka.